**JAVNI POZIV ZA NASTAVNIKE**

**ZA SUDJELOVANJE U AKTIVNOSTI JOB SHADOWINGA U PROJEKTU**

**“TIME” (Technology, Innovation and Motivation in Education)**

**tijekom 2020./2021. školske godine u okviru Erasmus+ programa**

Poljoprivredno šumarskoj školi odobreno je sufinanciranje provođenja projekta „TIME“ u sklopu Erasmus+ programa KA1 za strukovno obrazovanje.

Projektom se financira provođenje aktivnosti job shadowinga u trajanju od **12 dana** u Malagi (**Španjolska**) i u trajanju od **7 dana** u školi CHEP 78 u Le Tremblay-sur-Mauldre (**Francuska**) prema radnim programima u prilogu. U aktivnosti job shadowinga prema ovom pozivu sudjeluju tri nastavnika: jedan za područje edukacije za primjenu dronova u poljoprivredi (nastavnik iz područja poljoprivrede), jedan za područje šumarstva (nastavnik iz područja šumarstva) i jedan iz područja hortikulture (nastavnik iz područja hortikulture).

Zainteresirani nastavnici trebaju dostaviti popunjenu i potpisanu prijavnicu (također u prilogu) zajedno s prilozima do **do 26. lipnja 2020. u 12.00**, u zatvorenoj omotnici u uredu pedagoga/psihologa s naznakom „Prijava za projekt „TIME“, ili na adresu e-pošte koordinatorice (rejhana@gmail.com), te će dobiti potvrdu o prijavi. Uz prijavnicu je **OBAVEZNO** priložiti ažuriran **Europass CV** i **motivacijsko pismo**.

Stručno povjerenstvo (ravnatelj, koordinator, predsjednik aktiva struke i pedagog/psiholog) na osnovu pristiglih prijava izradit će bodovnu ljestvicu prema sljedećim kriterijima (maksimalno 27 bodova):

1. Motivacijsko pismo - jasni ciljevi, primjena, održivost i način diseminacije projektnih aktivnosti (1-5)

2. Relevantnost i stručnost nastavnika - na temelju CV-a, potvrda i stručne procjene povjerenstva (1-5)

3. Pouzdanost nastavnika - na temelju stručne procjene povjerenstva (1-5)

4. Kompetencije engleskoga jezika - temeljem CV-a i eventualne potvrde (1-6)

5. IKT vještine - temeljem CV-a i eventualne potvrde (2-6)

Kako je odobreno sudjelovanje po jednog nastavnika iz svakog područja, ostali prijavljeni nastavnici za svako područje će biti na rezervnoj listi koja se aktivira u slučaju nepredviđenih okolnosti.

Privremeni rezultati će pod zaporkama biti objavljeni na oglasnoj ploči u školi i mrežnoj stranici škole **30. lipnja 2020**. Rok za žalbu je do **2. srpnja u 12:00**, a žalba se upućuje na adresu e-pošte koordinatora ili osobno u uredu pedagoga/psihologa s objašnjenjem razloga i stavki zbog kojih se žalba ulaže. Povjerenstvo će razmotriti žalbu i donijeti konačnu odluku **3. srpnja**, kada su i konačni službeni rezultati prijava, objavljeni na mrežnim stranicama škole i na oglasnoj ploči u školi, a nastavnik koji uputi žalbu bit će osobno pisanim putem obaviješten o očitovanju povjerenstva.

U slučaju bilo kakvih pitanja obratite se koordinatorici projekta, **prof. Rejhani Nuhanović Tadijan** na e-mail adresu **rejhana@gmail.com,** telefonom ili putem **Teams platforme.**

Datum: 19. 6. 2020. Koordinatorica projekta,

Rejhana Nuhanović Tadijan